Valencia

Valencia je treći najveći grad u Španiji. Glavni je grad autonomne zajednice Valencije te istoimene provincije.Valencia je grad sunca, plaža i modernih građevina poznatog arhitekta Santiaga Calatrave i stoljetne tradicije grada koji je osnovan 200 godina p. n. e.*http://www.naucitispanski.com/srpski/valensija.html 

 Položaj 
Valencia je smještena na istoku Španije, na obali Sredozemnog mora. Prostire se na površini od 134.65 km2.*http://www.pogodak.rs/putovanja/valensija/

 Historija 
Valenciju je osnovao rimski konzul Junije Brut kao Valentia Edetanorum 137. p. n. e. Grad se nalazio u rimskoj vojnoj koloniji Edetiji u provinciji Hispania Tarraconensis. Nazvan je prema latinskoj riječi za vrijednost (snagu) "valentia". Nakon pada Rimskog carstva gradom su vladali Vizigoti.* http://www.source.ba/clanak/593384/putovanja/To-je-ta-prelijepa-Valencia

 Klima 
Valencia ima mediteransku blagu i vlažnu klimu. Prosječna godišnja temperatura u Valenciji u toku dana je 22,3 °C i 13,4 °C tokom noći. Zime u Valenciji su veoma blage. Decembar, januar i februar su najhladniji mjeseci. Temperatura prelazi 20 °C samo nekoliko dana u toku zime. Zbog veoma blage temperature u zimskom periodu, najveći dio vegetacije ostaje zelen tokom cijele godine. Ljeta u Valensiji su duga i topla. Ljetnja sezona traje oko osam mjeseci, od aprila do novembra.* http://www.valencia.es/ayuntamiento/laciudad.nsf/vDocumentosTituloAux/clima?opendocument&lang=1&nivel=3_4

 Kultura 
Valencijska kultura predstavlja spoj uticaja različitih naroda koji su u historiji naseljavali njenu teritoriju. Kao posljedica toga nastao je veliki broj mjesta i građevina koji su od izuzetnog značaja za cjelokupnu svjetsku kulturnu baštinu. Ali ti uticaji su prisutni i u mnogim drugim aspektima i spoj su tradicionalnog i savremenog.
Najpoznatije turističke atrakcije u gradu su:
 El Mercado Central
 La Ciudad de las Artes y las Ciencias
 El Instituto Valenciano de Arte Moderno
 Grand Prix Valencia
 Stadion Mestalla

 Sport 
Najpoznatiji sportski klub u gradu je fudbalski klub Valencia. Takmiči se u prvoj španskoj ligi. Domaće utakmice igra na stadionu Mestalla. Pored Valencije u gradu djeluje još jedan fudbalski klub, Levante, koji se također takmiči u prvoj španskoj ligi.* http://www.visitvalencia.com/en/whats-on-offer-valencia/sport-activities  Pored ova dva kluba tu su još i Huracán Valencia, te Valencia Club de Fútbol Mestalla koji igraju u nižem rangu.

Veliku popularnost u gradu ima i košarkaški klub Valencia. Takmiči se u španskoj prvoj ligi.

Od 2008. do 2012. godine na ulicama Valencije vožene su trke Formule 1.

2011. i 2014. godine Valencia je bila domaćin finalnih utakmica Kupa kralja, između Barcelone i Real Madrida.

 Poznate ličnosti 
 Papa Aleksandar VI
 Ibn al-Abbar, pjesnik i teolog
 Papa Kalist III
 Alfons III, kralj Aragona
 Santiago Calatrava, arhitekt
 Raúl Albiol, fudbaler
 Víctor Claver, košarkaš
 David Ferrer, teniser

 Međunarodni odnosi 
Valencia je ostvarila internacionalna prijateljstva sa nekoliko svjetskih gradova:* https://web.archive.org/web/20121029071705/http://www.valencia.es/ayuntamiento/rinternacionales_accesible.nsf/vDocumentosTituloAux/D80022569C2533B9C12571F100285E72?OpenDocument&bdOrigen=ayuntamiento%2Frinternacionales_accesible.nsf&idapoyo=&lang=1&nivel=3
  Mainz (od 1978)
  Bologna (od 1979)
  Veracruz (od 1984)
  Sacramento (od 1989)
  Valencia, Venecuela (od 2006)
  Odesa (od 1982)
  Mariupol (od 1993)

 Galerija 

 Reference 

Kategorija:Gradovi u Španiji